Polshada pivo. 2013-yil oxirida Polshada 97 ta pivo zavodi mavjud edi. Ikkinchi jahon urushidan keyin koʻpchilik pivo zavodlari kommunistik rejim ostida milliylashtirildi. 1990-yillarning boshlarida, kommunistik mafkura parchalanganidan soʻng, Polsha bozor iqtisodiyotiga oʻtganida, bu yerga yirik xalqaro pivo kompaniyalari kirib keldi. Hozirda Polsha pivo bozorining 85 foizi faqat uchta kompaniya tomonidan nazorat qilinadi. Eng mashhur Polsha pivo brendlari: Zywiec, Okosim, Warka, Lech va Tyske hisoblanadi. Tarixi. Polsha pivo tayyorlash anʼanasi dunyodagi eng qadimgi tayyorlash usullaridan biridir. Uning ildizlari barcha polyaklarning afsonaviy ajdodi boʻlgan Lex davrlariga borib taqaladi. Polsha pivosi haqida eng qadimgi yozma manbani Merseburglik Titmarning yilnomasida topish mumkin, u „birinchi Polsha qiroli Boleslav Jasur, mast qiluvchi pivoga boʻlgan ishtiyoqi tufayli Pivolub laqabini olgan“ deb taʼrif berib ketgan. Bu fakt shuni koʻrsatadiki, pivo Polshada X asrning oxirida maʼlum boʻlgan. Pivo tayyorlash Polsha iqtisodiyotining juda muhim qismi hisoblanadi. Ushbu ichimlikning oʻziga xos retsepti qatʼiy sir saqlangan, uning oshkor etilishiga hatto oʻlim bilan tahdid qilingan. Polsha rasmiylari pivo ishlab chiqaruvchilarning ishini kuzatib borishadi va pivo sifati tushib ketmasligi uchun yangicha usullardan foydalana boshlaydi. Pivo bozori. 2013-yilda Polshada 3,82 milliard litr pivo sotilgan. Ushbu ichimlikning ichki bozorda umumiy savdosi deyarli 4,5 milliard yevroni tashkil etdi. Polshaning aholisining 88 foizi yiliga kamida bir marta pivo ichadi. Bir kishi uchun isteʼmol qilinadigan pivo miqdori boʻyicha Polsha Yevropa Ittifoqida faqat Chexiya, Avstriya va Germaniyadan keyin toʻrtinchi oʻrinni egallaydi.